Einu sinni var sú tíð að fólk var ofsalega spennt fyrir nýrri mynd frá Farrelly-bræðrum , en þeir , fyrir þá sem ekki vita , stóðu á bakvið Dumb & Dumber , Kingpin , There’s Something About Mary og Shallow Hal svo eitthvað sé nefnt . Flestir gagnrýnendur – og sennilega margir áhorfendur – hafa sagt að þessir gamanleikstjórar séu löngu búnir að missa dampinn . Jafnvel ef þið eruð ekki sammála því núna , þá ætti það að breytast þegar þið sjáið stikluna fyrir nýjustu myndina þeirra , The Three Stooges , sem byggt er á þekktu fyrirbæri . Myndin má svosem eiga það að hún virðist vera stíl við gömlu þættina . Um er að ræða svokallaðan „ slapstick “ húmor , og þá beint í æð og ljóst er að aðdáendur nýju Pink Panther-myndanna gætu þótt þetta afskaplega skemmtilegt . Einu sinni kom það til greina að fá leikara á borð við Jim Carrey , Sean Penn og Benicio Del Toro til að leika þessa aulabárða en þeim hefur augljóslega verið skipt út , og núna fara Sean Hayes ( Will & Grace ) , Will Sasso ( Mad TV ) og Chris Diamantopoulos ( sem hefur ekki gert neitt af viti ) með lykilhlutverkin . Horfið á sýnishornið og þá sjáið þið af hverju þekktu leikararnir létu þetta verkefni í friði :